钦定古今图书集成/理学汇编/学行典/第022卷 > 皇极经世心易发微三 > 《医药》
## 钦定古今图书集成/理学汇编/学行典/第022卷 > 皇极经世心易发微三 > 《医药》

欲问服药，必观脉理。有生体之卦，便可服药，无生体
之卦不宜服药也。故《乾坤》为用，脉弦紧生体，宜服温
凉及金石之药。《兑》卦为用，脉弦浮生体，宜服温凉辛
辣之药。离卦为用，脉迟缓生体，宜服热药培补，及朱
砂锻炼之类。震卦为用，脉洪浮生体，宜服温和补养
之药。巽卦为用，脉滞弱生体，宜服草剂。坎卦为用，脉
滑生体，宜服凉剂通利之药。艮卦为用，脉弦实生体，
宜服温凉，或醯醋调和之药。《坤》卦为用，脉沈生体，宜
服末药也。不惟看其用卦互变，亦须看以决始终也。